PMIndiaData/PMIndiaSum huggingface dataset:
দেশ থেকে কুষ্ঠ নির্মূল করতে সমষ্টিগত প্রচেষ্টার ওপর জোর দিলেন প্রধানমন্ত্রী

কুষ্ঠ চিকিৎসাযোগ্যএকটি রোগ। ভারত থেকে কুষ্ঠকে নির্মূল করতে সমবেত উদ্যোগ ও প্রচেষ্টার ওপর জোরদিয়েছেন প্রধানমন্ত্রী শ্রী নরেন্দ্র মোদী। রবিবার, কুষ্ঠবিরোধী দিবস উপলক্ষে এক বার্তায় তিনি বলেছেন, চিকিৎসার সাহায্যে যে সমস্ত কুষ্ঠরোগী সুস্থ হয়ে উঠেছেন, তাঁরা যাতে জাতি গঠনের কাজে অংশগ্রহণ করতে পারেন, সেজন্য তাঁদেরআর্থ-সামাজিক উন্নয়নের লক্ষ্যে একযোগে কাজ করে যেতে হবে আমাদের। প্রধানমন্ত্রীবলেন, মহাত্মা গান্ধীর স্বপ্নকে বাস্তবায়িত করতে দেশের এই ধরনের নাগরিকরা যাতে সম্মানও মর্যাদার সঙ্গে জীবনধারণ করতে পারেন, তা নিশ্চিত করতে হবে আমাদের। এজন্য প্রয়োজনকঠোর শ্রম ও প্রচেষ্টার। শ্রী মোদী বলেন,কুষ্ঠ রোগাক্রান্ত ব্যক্তিদের সম্পর্কে বিশেষ যত্নবান ছিলেন মহাত্মা গান্ধী। তাঁরলক্ষ্য ছিল শুধুমাত্র তাঁদের চিকিৎসাই নয়, সেইসঙ্গে সুস্থ রোগীদের সমাজেরমূলস্রোতের সঙ্গে যুক্ত করা। দেশের জাতীয় কুষ্ঠনির্মূলকরণ কর্মসূচি মহাত্মা গান্ধীর এই লক্ষ্য ও চিন্তাভাবনার প্রতি এক বিশেষশ্রদ্ধার্ঘ্য বলে বর্ণনা করেন প্রধানমন্ত্রী। তিনি বলেন, এই কর্মসূচির সূচনা ১৯৫৫সালে। জনস্বাস্থ্যের ক্ষেত্রে কুষ্ঠকে একটি বিশেষ সমস্যা হিসেবে চিহ্নিত করে তানির্মূল করার লক্ষ্য স্থির করা হয়। কুষ্ঠ সংক্রমণের ঘটনা সাফল্যের সঙ্গে কমিয়ে আনাহয় ২০০৫ সাল নাগাদ। এর ফলে, এই কর্মসূচির জাতীয় লক্ষ্যপূরণও সফল হয়ে ওঠে। কারণ, ঐসময় ১০ হাজার ব্যক্তি প্রতি কুষ্ঠ রোগীর সংখ্যা কমিয়ে আনা হয় একেরও কমে। কুষ্ঠ রোগনির্ণয়ের কাজ এরপর থেকেই প্রান্তিকভাবে কমতে থাকে। কিন্তু রোগ নির্ণয়কালে কুষ্ঠরোগীদের কোন না কোন অঙ্গ বিকল ও বিকৃত হওয়ার ঘটনা চোখে পড়ে। কুষ্ঠের সঙ্গে সমাজের সংস্কার ও ধ্যান-ধারণারআমূল পরিবর্তনে সকলকে যুক্তভাবে কাজ করার আহ্বান জানিয়ে প্রধানমন্ত্রী বলেন যে এইকাজে কোনরকম ঘাটতি বা গাফিলতি যাতে না থাকে, সে সম্পর্কে আমাদের সজাগ ও সতর্কথাকতে হবে। বিশেষত, দেশেরদুর্গম এলাকাগুলিতে জাতীয় স্বাস্থ্য মিশনের কর্মসূচি পৌঁছে দেওয়ার লক্ষ্যে ২০১৬-তেএক বিশেষ উদ্যোগ গ্রহণ করা হয় বলে উল্লেখ করেন প্রধানমন্ত্রী। তিনি বলেন, ঐ বছরইকুষ্ঠ রোগ নির্ণয়ের লক্ষ্যে এক বিশেষ অভিযানেরও সূচনা হয়। এর ফলশ্রুতিতে ৩২ হাজারকুষ্ঠ রোগীকে চিহ্নিত করে তাঁদের চিকিৎসার আওতায় নিয়ে আসা হয়। এছাড়াও, কুষ্ঠ রোগীরঘনিষ্ঠ সংস্পর্শে আসতে হয় এ ধরনের ব্যক্তিদের মধ্যে যাতে এই সংক্রমণ ছড়িয়ে না পড়ে,তা নিশ্চিত করতে তাঁদের জন্য প্রয়োজনীয় ওষুধেরও ব্যবস্থা করা হয় বলে শ্রী মোদীউল্লেখ করেন। /
মেঘালয়, ত্রিপুরা ও মণিপুরের রাজ্য প্রতিষ্ঠা দিবসে প্রধানমন্ত্রীর অভিনন্দন

মেঘালয়, মণিপুর ও ত্রিপুরা – এই তিনটি রাজ্যের প্রতিষ্ঠা দিবসে রাজ্যবাসীদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এই উপলক্ষে এক বার্তায় তিনি বলেছেন, “রাজ্য হিসেবে মেঘালয়, মণিপুর ও ত্রিপুরার প্রতিষ্ঠা দিবসে রাজ্যবাসীদের আমার অভিনন্দন। উন্নয়নের লক্ষ্যে এই রাজ্যগুলির যাত্রা সফল হয়ে উঠুক এই আমার কামনা।” anuary, 2016
“জাতীয় শিক্ষানীতির মূল প্রতিশ্রুতি হল শিক্ষাকে সংকীর্ণতামুক্ত করে একুশ শতকের আধুনিক মননশীলতার উপযোগী করে তোলা” বারাণসীতে অখিল ভারতীয় শিক্ষা সমাগম-এর উদ্বোধনকালে বললেন প্রধানমন্ত্রী

‘অমৃতকাল’ –এর সঙ্কল্প পূরণে আমাদের শিক্ষা ব্যবস্থা ও দেশের তরুণ প্রজন্ম এক বিশেষ দায়িত্ব বহন করে চলেছে। জাতীয় শিক্ষানীতি-র মূল প্রতিশ্রুতিই হল সংকীর্ণ চিন্তাভাবনার পরিসর থেকে শিক্ষাকে মুক্ত করে একুশ শতকের আধুনিক মননশীলতার সঙ্গে যুক্ত করা। গত বৃহস্পতিবার বারাণসীতে জাতীয় শিক্ষানীতির বাস্তবায়নের ওপর আয়োজিত অখিল ভারতীয় শিক্ষা সমাগম-এর উদ্বোধনকালে এই মন্তব্য করেন প্রধানমন্ত্রী শ্রী নরেন্দ্র মোদী। তিনি বলেন, আমাদের দেশে মেধা ও বুদ্ধির কোনকালেই অভাব ছিল না। কিন্তু ব্রিটিশ শাসক প্রবর্তিত শিক্ষা ব্যবস্থার মধ্যে ভারতীয় ভাবধারার মূল সুরটি কখনই ফুটে ওঠেনি। ভারতে চিন্তা, বুদ্ধি ও আবেগের মূল ধারাটি বহুধা বিস্তৃত যা আধুনিক ভারতীয় শিক্ষা ব্যবস্থার মধ্যে প্রতিফলিত হওয়া প্রয়োজন। শ্রী মোদী বিশেষ জোর দিয়ে বলেন, দেশের তরুণ ও যুবকদের শুধুমাত্র ডিগ্রিধারী করে তোলাই যথেষ্ট নয়, বরং দেশকে এগিয়ে নিয়ে যেতে এবং মানবসম্পদের প্রয়োজন মেটাতে একটি সার্বিক শিক্ষা ব্যবস্থা গড়ে তোলা প্রয়োজন। এই লক্ষ্য পূরণে দেশের শিক্ষক ও শিক্ষা প্রতিষ্ঠানগুলি এক বিশেষ ভূমিকা পালন করতে পারে বলে তিনি মনে করেন। প্রধানমন্ত্রী বলেন, নতুন ভারত গঠনে আধুনিক পদ্ধতি সহ এক নতুন শিক্ষানীতি গড়ে তোলার প্রয়োজন রয়েছে। একদা যা ছিল কল্পনার বাইরে, তাই এখন বাস্তবতায় রূপান্তরিত হতে চলেছে। করোনার মতো অতিমারীর মোকাবিলায় আমরা যে দ্রুত সফল হতে পেরেছি তাই নয়, বিশ্বের এক অর্থনীতি হিসেবেও ভারত আজ পরিচিত হয়ে উঠেছে। মহাকাশ প্রযুক্তির মতো একটি ক্ষেত্র এক সময় সরকারের দ্বারাই পরিচালিত হত। কিন্তু বর্তমানে বেসরকারি ক্ষেত্রগুলিও এগিয়ে এসেছে তরুণ যুব সমাজের কাছে নতুন নতুন সম্ভাবনা নিয়ে। যে ক্ষেত্রটিতে একদা নারীর প্রবেশাধিকার ছিল না, সেখানেও তরুণীদের নতুন নতুন মেধা আবিষ্কৃত হয়েছে। শ্রী মোদী বলেন, নতুন শিক্ষানীতিতে শিশুদের বুদ্ধি ও পছন্দের বিষয়টি বেছে নেওয়ার সুযোগ রয়েছে। এর ফলে, তাদের দক্ষতারও ক্রমবিকাশ ঘটবে। দেশের তরুণ ও যুব সমাজকে সুদক্ষ, আত্মবিশ্বাসী, ব্যবহারিক বুদ্ধিসম্পন্ন করে গড়ে তোলাই নতুন শিক্ষানীতির এক বিশেষ লক্ষ্য। নতুন নতুন চিন্তাভাবনার মাধ্যমে ভবিষ্যতকে এগিয়ে নিয়ে যাওয়ার ওপরও বিশেষ জোর দেন প্রধানমন্ত্রী। তিনি বলেন, দেশের তরুণদের মেধার বিকাশ যাতে বাধাপ্রাপ্ত না হয় তা দেখা আমাদের কর্তব্য। ভারত যে এক সময় এক বিশেষ বিশ্ব শিক্ষাকেন্দ্র রূপে গড়ে উঠতে চলেছে, এ বিষয়ে তাঁর দৃঢ় আত্মবিশ্বাসের কথা ব্যক্ত করেন প্রধানমন্ত্রী। তিনি বলেন, ভারতের উচ্চতর শিক্ষা ব্যবস্থাকে বিশ্বমানের করে গড়ে তোলার জন্য প্রয়োজনীয় নির্দেশিকাও জারি করা হয়েছে। দেশের ১৮০টি বিশ্ববিদ্যালয়ে আন্তর্জাতিক বিষয়সমূহ নিয়ে পঠনপাঠনের জন্য বিশেষ দপ্তরও খোলা হয়েছে। হাতে-কলমে শিক্ষা ও অভিজ্ঞতার ওপর বিশেষ জোর দিয়ে শ্রী মোদী বলেন, ‘গবেষণাগার থেকে বাস্তবের মাটিতে’ – এই লক্ষ্যকে সামনে রেখে আমাদের এগিয়ে যেতে হবে। নতুন জাতীয় শিক্ষানীতি সম্ভাবনার এক নতুন দিগন্ত আমাদের সামনে খুলে দেবে যার পূর্ণ সদ্ব্যবহার হওয়া উচিৎ বলেই তিনি মনে করেন। এদিনের অনুষ্ঠানে অন্যান্যদের মধ্যে উপস্থিত ছিলেন উত্তরপ্রদেশের রাজ্যপাল শ্রীমতী আনন্দীবেন প্যাটেল, রাজ্যের মুখ্যমন্ত্রী যোগী আদিত্যনাথ এবং কেন্দ্রীয় মন্ত্রী সহ বিশিষ্ট শিক্ষাবিদরা।
শ্যামজি কৃষ্ণ ভার্মার জন্মজয়ন্তীতে সশ্রদ্ধ প্রণাম জানালেন প্রধানমন্ত্রী

ভারতের বৈপ্লবিক স্বাধীনতা সংগ্রামী শ্যামজি কৃষ্ণ ভার্মার জন্মবার্ষিকীতেতাঁর উদ্দেশে প্রণাম জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনিবলেছেন, “শ্রদ্ধেয় শ্যামজি কৃষ্ণ ভার্মার জন্মজয়ন্তীতে আমি তাঁকে প্রণাম জানাই।তাঁর সনিষ্ঠ দেশপ্রেম এবং ভারতের স্বাধীনতার লক্ষ্যে সংগ্রাম কখনোই বিস্মৃত হওয়ারনয়। আমি এখানে শেয়ার করলাম আমার অতীতের এক বক্তব্য, যেখানে শ্যামজি কৃষ্ণভার্মা এবং তাঁর মহত্ত্ব আমি বিশদভাবে ব্যাখ্যা করেছি। পোর্টালটি হ’ল – https://www.youtube.com/watch?v=
বারানসীতে গঙ্গানদীর ওপর নির্মিত অভ্যন্তরীণ জলপথ টার্মিনালটিও জাতির উদ্দেশে উৎসর্গ করবেন শ্রী মোদী

প্রধানমন্ত্রী শ্রী নরেন্দ্র মোদী আগামীকাল (১২ নভেম্বর) বারানসীতে ৩৪ কিলোমিটার দীর্ঘ দুটি গুরুত্বপূর্ণ জাতীয় মহাসড়ক জাতির উদ্দেশে উৎসর্গ করবেন। এই মহাসড়ক নির্মাণে খরচ হয়েছে ১ হাজার ৫৭১ কোটি ৯৫ লক্ষ টাকা। এই অনুষ্ঠানে প্রধানমন্ত্রীর সঙ্গে থাকবেন উত্তর প্রদেশের রাজ্যপাল শ্রী রাম নায়েক; কেন্দ্রীয় সড়ক পরিবহণ ও মহাসড়ক তথা জাহাজ চলাচল, জলসম্পদ, নদী উন্নয়ন ও গঙ্গা পুনরুজ্জীবন বিষয়ক মন্ত্রী শ্রী নীতিন গড়করি এবং রাজ্যের মুখ্যমন্ত্রী যোগী আদিত্যনাথ। বারানসীর রিং রোড তিরহা, হার্দুয়া-তে সোমবার অপরাহ্নে এই অনুষ্ঠানের আয়োজন করা হয়েছে। প্রায় ১৭ কিলোমিটার দীর্ঘ প্রথম পর্যায়ের বারানসী রিং রোড নির্মাণে খরচ হয়েছে ৭৫৯ কোটি ৩৬ লক্ষ টাকা। অন্যদিকে, চারলেন-বিশিষ্ট ১৭.২৫ কিলোমিটার দীর্ঘ বাবতপুর – বারানসী সড়ক নির্মাণে খরচ হয়েছে ৮১২ কোটি ৫৯ লক্ষ টাকা। ৫৬ নম্বর জাতীয় মহাসড়কের অন্যতম গুরুত্বপূর্ণ অংশ এটি। বিমানবন্দরগামী বাবতপুর মহাসড়ক বারানসীকে বিমানবন্দরের সঙ্গে যুক্ত করবে। এই মহাসড়কটি জাউনপুর, সুলতানপুর ও লক্ষ্ণৌ পর্যন্ত যাবে। এই মহাসড়কে হারুয়া-তে একটি উড়ালপুল এবং তারনা-তে একটি রেল ওভার ব্রিজ রয়েছে, যার দরুণ বারানসী থেকে বিমানবন্দরে যাওয়ার সময় অনেকটাই হ্রাস পাবে। এর ফলে, বারানসীর মানুষের পাশাপাশি এই শহরে আগত পর্যটকরাও অনেক উপকৃত হবেন। লক্ষ্ণৌ থেকে বারানসী পর্যন্ত বিস্তৃত ৫৬ নম্বর জাতীয় সড়কের নবনির্মিত রিং রোড অংশটিতে দুটি রেল ওভার ব্রিজ এবং একটি উড়ালপুল রয়েছে। এই সড়কের ফলে বারানসী শহরকে এড়িয়ে সফর করা যাবে এবং শহরের যানজটও অনেক কমবে। একই সঙ্গে, সড়ক সফরের সময় হ্রাস পাবে এবং জ্বালানি সাশ্রয় হবে। এই এলাকায় দূষণের পরিমাণও কমবে। বৌদ্ধ ধর্মানুরাগীদের কাছে গুরুত্বপূর্ণ তীর্থস্থান সারনাথে পৌঁছানো এই সড়কের দরুণ আরও সহজ হয়ে উঠবে। এই দুই মহাসড়কের ফলে সংশ্লিষ্ট অঞ্চলগুলিতে কর্মসংস্থানের সুযোগ বাড়বে। একই সঙ্গে, ক্ষুদ্র ও মাঝারি শিল্পের উন্নয়ন ত্বরান্বিত হবে এবং অর্থনৈতিক অগ্রগতি বৃদ্ধি পাবে। পূর্ব উত্তর প্রদেশের বিভিন্ন জায়গার সঙ্গে বারানসী শহরের যোগাযোগ স্থাপনে একাধিক জাতীয় মহাসড়ক প্রকল্পের কাজ চলছে। এই মহাসড়ক প্রকল্পগুলির মোট দৈর্ঘ্য ২ হাজার ৮৩৩ কিলোমিটার। এগুলি নির্মাণে খরচ ধরা হয়েছে ৬৩ হাজার ৮৮৫ কোটি টাকা। প্রধানমন্ত্রী বারানসীতে গঙ্গানদীর ওপর নির্মিত একটি অভ্যন্তরীণ জলপথ টার্মিনাল জাতির উদ্দেশে উৎসর্গ করবেন। জাতীয় ১ নম্বর জলপথে (গঙ্গানদী) যে চারটি এ ধরণের টার্মিনাল গড়ে তোলা হচ্ছে, এটি তার অন্যতম। ভারতের অভ্যন্তরীণ জলপথ কর্তৃপক্ষের জলমার্গ বিকাশ প্রকল্পের আওতায় এবং বিশ্ব ব্যাঙ্কের সহায়তায় এই টার্মিনালগুলি নির্মিত হচ্ছে। বারানসীর পাশাপাশি, সাহেবগঞ্জ, হলদিয়া ও গাজিপুরে অন্য তিনটি টার্মিনাল তৈরির কাজ চলছে। এই প্রকল্পের ফলে গঙ্গানদীতে পণ্যবাহী বাণিজ্যিক জলযান পরিষেবা অনেকাংশে বৃদ্ধি পাবে। এছাড়াও, প্রধানমন্ত্রী স্বাধীনোত্তরকালে ভারতের প্রথম পণ্যবাহী কন্টেনার-বিশিষ্ট অভ্যন্তরীণ জলযানটিকে সেখানে স্বাগত জানাবেন। এই কন্টেনারটিতে খাদ্য ও পানীয় নির্মাতা পেপসিকো সংস্থার পণ্যসামগ্রী গত সপ্তাহে কলকাতা থেকে বারানসীর উদ্দেশে যাত্রা শুরু করে।
শ্রীলঙ্কার বিরুদ্ধে ঐতিহাসিক সিরিজ জয়ে ভারতীয় ক্রিকেট দলকে অভিনন্দন জানালেন প্রধানমন্ত্রী

শ্রীলঙ্কার বিরুদ্ধে ঐতিহাসিক সিরিজ জয়ে ভারতীয় ক্রিকেট দলকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “শ্রীলঙ্কার বিরুদ্ধে ঐতিহাসিক সিরিজ জয়ের জন্য ভারতীয় ক্রিকেট দলকে অভিনন্দন। দলের অসাধারণ কৃতিত্বে আমরা সকলেই গর্বিত।”
ভিডিও কনফারেন্সের মাধ্যমেজাতীয় যুব দিবসের দুটি অনুষ্ঠানে ভাষণ দিলেন প্রধানমন্ত্রী

জাতীয় যুবদিবস উপলক্ষে আয়োজিত দুটি বিশেষ অনুষ্ঠানে আজ ভিডিও কনফারেন্সের মাধ্যমে বক্তব্যরাখলেন প্রধানমন্ত্রী শ্রী নরেন্দ্র মোদী। গ্রেটারনয়ডার গৌতম বুদ্ধ বিশ্ববিদ্যালয়ে জাতীয় যুব উৎসব, ২০১৮-র উদ্বোধনী অনুষ্ঠানেপ্রধানমন্ত্রী তাঁর বক্তব্যের সূচনা করেন পিএসএলভি সি-৪০-র সফল উৎক্ষেপণেইসরো-রবিজ্ঞানীদের অভিনন্দন জ্ঞাপনের মাধ্যমে। তিনি বলেন, মহাকাশ ক্ষেত্রে আমাদেরঅগ্রগতি দেশের নাগরিকদের নানাভাবে সহায়তা করবে। আমাদের উন্নয়নের যাত্রাপথে এটিএকটি বিশেষ স্মারক হয়ে থাকবে বলেও প্রসঙ্গত মন্তব্য করেন তিনি। ২০১৭-রডিসেম্বরে তাঁর ‘মন কি বাত’ অনুষ্ঠানের কথা স্মরণ করে প্রধানমন্ত্রী বলেন যে ঐঅনুষ্ঠানে তিনি এক নকল সংসদ আয়োজনের আহ্বান জানিয়েছিলেন। এই ধরনের কর্মসূচির মধ্যদিয়ে দেশের যুব সমাজের মধ্যে আলোচনা ও মতবিনিময়ের কাজকে উৎসাহ দেওয়া সম্ভব বলে মনেকরেন তিনি। শ্রী মোদী বলেন যে আমাদের জন্ম স্বাধীনতা-উত্তরকালে। তাই, স্বাধীনতাসংগ্রামে অংশগ্রহণের সুযোগ ও সম্মান কোনটাই আমরা লাভ করতে পারিনি। তবে, দেশেরস্বাধীনতার জন্য যাঁরা তাঁদের জীবন উৎসর্গ করে গেছেন, তাঁদের স্বপ্নকে সফল করেতোলার সুযোগ রয়েছে আমাদের কাছে। তাই, স্বাধীনতা সংগ্রামীদের স্বপ্নের ভারত গড়েতুলতে আমাদের সকলকেই প্রচেষ্টা চালিয়ে যেতে হবে। শ্রী মোদীবলেন, আমরা দেশের যুব সমাজকে কর্মদাতা রূপে গড়ে তুলতে আগ্রহী। কারণ, উদ্ভাবনেরকাজে যুক্ত রয়েছেন দেশের তরুণ ও যুবকরাই। অনেকেই হয়তো বলে থাকেন যে বর্তমান যুবসমাজের ধৈর্য্যের বড় অভাব। কিন্তু এই ধরনের মানসিকতা আবার অন্যদিক থেকে দেশের তরুণও যুবকদের মধ্যে উদ্ভাবনের আগ্রহ ও উৎসাহ জাগিয়ে তুলতে পারে। নির্দিষ্ট গণ্ডিরমধ্যে আবদ্ধ না থেকে নতুন কিছু উদ্ভাবন করার বিষয় সম্পর্কে তাঁদের কাছেচিন্তাভাবনার সুযোগ এনে দেয় এই ধরনের উক্তি ও মানসিকতা। খেলাধূলাকে জীবনের একটিঅঙ্গ হিসেবে গ্রহণ করার জন্য তরুণ ও যুবকদের উদ্দেশ্যে আহ্বান জানানপ্রধানমন্ত্রী। কর্ণাটকেরবেলাগাভিতে জাতীয় যুব দিবস এবং সর্ব ধর্ম সভা উপলক্ষে আয়োজিত এক কর্মসূচিতে ভিডিওকনফারেন্সের মাধ্যমে ভাষণদানকালে প্রধানমন্ত্রী বলেন, সৌভ্রাতৃত্ব গড়ে তোলার ওপরবিশেষ জোর দিতেন স্বামী বিবেকানন্দ। তিনি বিশ্বাস করতেন যে ভারতের উন্নয়নের মধ্যেইনিহিত রয়েছে আমাদের সকলের কল্যাণ। শ্রীনরেন্দ্র মোদী বলেন, পাশ্চাত্য জগতে স্বামী বিবেকানন্দ সম্পর্কে অনেক অপপ্রচারহয়েছে।বলা হয়েছে যে তিনি ছিলেন এক ভ্রান্ত পথের পথিক। কিন্তু আমাদের বিস্মৃত হলেচলবে না যে সামাজিক কুফলগুলির বিরুদ্ধেও সোচ্চার হয়েছিলেন স্বামীজি। প্রধানমন্ত্রীবলেন, সমগ্র জাতি, বিশেষ করে যুব সমাজকে বিচ্ছিন্ন করতে কোন কোন শক্তি চেষ্টা করেচলেছে। কিন্তু আমাদের যুবশক্তি কখনই বিপথচালিত হবে না বলে তিনি মনে করেন। দেশেরতরুণ ও যুব সমাজই যে ‘স্বচ্ছ ভারত মিশন’কে এক নতুন উচ্চতায় নিয়ে গেছে একথাও তাঁরভাষণে উল্লেখ করেন প্রধানমন্ত্রী। তিনি বলেন, ভারত হল সাধু-সন্তদের দেশ যাঁরাসমাজকে সেবা করে গেছেন এবং সমাজ সংস্কারেও ব্রতী থেকেছেন। শ্রী মোদীস্মরণ করিয়ে দেন যে ‘সেবা ভবঃ’ আমাদের সংস্কৃতিরই এক বিশেষ অঙ্গ। ভারতবর্ষে এমনঅনেক মানুষ ও সংস্থা রয়েছে যারা নিঃস্বার্থভাবেই সমাজের সেবা করে চলেছে।ভারতকেউন্মুক্ত স্থানে প্রাকৃতিক কাজকর্ম সেরে ফেলার অভ্যাস থেকে মুক্ত এক দেশ রূপে গড়ে তোলারআহ্বান জানান প্রধানমন্ত্রী। /
ছাত্রছাত্রী, বাবা-মা এবং শিক্ষকদের প্রতি প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী সিবিএসই বোর্ডের পরীক্ষার্থী এবং তাদের বাবা-মা ও শিক্ষকদের শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “আজ থেকে সিবিএসই-র দশম ও দ্বাদশ শ্রেণীর পরীক্ষা শুরু হচ্ছে। সমস্ত তরুণ পরীক্ষার্থী, তাদের বাবা-মা ও শিক্ষক-শিক্ষিকাদের শুভ কামনা জানাই। আমি আমার ছোট্ট বন্ধুদের বলবো, চাপ না নিয়ে আনন্দের সঙ্গে পরীক্ষা দাও। মাসের পর মাস ধরে তোমরা যে কঠোর পরিশ্রম করেছো এবং প্রস্তুতি নিয়েছো – তার জন্য ভালো ফল হবেই”।
দেশের চারটি নতুন এন আই ডি-র জন্য অধিকর্তার চারটি পদ

হরিয়ানার কুরুক্ষেত্র, মধ্যপ্রদেশের ভোপাল, অসমের জোরহাট এবং অন্ধ্রপ্রদেশের বিজয়ওয়াড়ায় নতুন চারটি ন্যাশনাল ইনস্টিটিউট অফ ডিজাইন (এন আই ডি)-এর জন্য চারজন অধিকর্তা নিয়োগ করা হবে। এজন্য অধিকর্তার চারটি নতুন পদ সৃষ্টির প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে এই বৈঠক আজ অনুষ্ঠিত হয়। এর আগে, গত বছর ফেব্রুয়ারি মাসে এই চারটি নতুন এন আই ডি-র কর্মীদের বেতন সহ অন্যান্য আর্থিক দায়দায়িত্বের বিষয়টিতেও মন্ত্রিসভা অনুমোদন দিয়েছিল।
ভারতের দ্বিপাক্ষিক বিনিয়োগ সমঝোতা সম্পর্কে খসড়া সংশোধন

ভারতের দ্বিপাক্ষিক বিনিয়োগ চুক্তির সংশোধিত আদর্শ খসড়াটিকে অনুমোদন দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। এই অনুমোদনদানের ফলে বর্তমানের ভারতীয় আদর্শ দ্বিপাক্ষিক বিনিয়োগ সংক্রান্ত চুক্তির খসড়ার পরিবর্তে সংশোধিত খসড়াটি কার্যকর হবে। নতুন খসড়ায় বিদেশি বিনিয়োগকারীদের ভারতে যথাযথ সুরক্ষা দেওয়ার ব্যবস্থা থাকবে। বিনিময়ে, ভারতীয় বিনিয়োগকারীরা বিদেশেও একই ধরনের সুরক্ষার সুযোগ লাভ করবে। সরকারি বাধ্যবাধকতা এবং বিনিয়োগকারীদের অধিকারের মধ্যে সামঞ্জস্য গড়ে তুলতেই এই নতুন খসড়া রচনা করা হয়েছে। উল্লেখ্য, এ বিষয়ে প্রথম খসড়াটি ভারতে স্বাক্ষরিত হয় ১৪ মার্চ, ১৯৯৪ তারিখে। তখন থেকে আজ পর্যন্ত বিশ্বের মোট ৮৩টি দেশের সঙ্গে ভারত এই ধরনের খসড়ার মাধ্যমে চুক্তিবদ্ধ হয়েছে। ১৯৯৩ সালে প্রথম খসড়া রচনার পরে আর্থ-সামাজিক পরিস্থিতির যথেষ্ট পরিবর্তন ঘটেছে। সরকারি নিয়ম-নীতি ও বিদেশি বিনিয়োগের ক্ষেত্রেও অনেক কিছুই রদবদলের সূচনাও হয়েছে। সমস্ত দিক বিবেচনা করেই খসড়া সংশোধনের সিদ্ধান্ত গ্রহণ করা হয়। /
প্রিন্সিপাল সচিব নৃপেন্দ্র মিশ্রকে প্রধানমন্ত্রীর বিদায়ী সংবর্ধনা

প্রধানমন্ত্রী শ্রী নরেন্দ্র মোদী আজ ৭, লোককল্যাণ মার্গে আয়োজিত এক অনুষ্ঠানে প্রিন্সিপাল সচিব শ্রী নৃপেন্দ্র মিশ্রকে বিদায়ী সংবর্ধনা দেন। এই অনুষ্ঠানে একাধিক কেন্দ্রীয় মন্ত্রী ও উচ্চ পদস্থ সরকারি আধিকারিকরা উপস্থিত ছিলেন। শ্রী মিশ্রকে এক মূল্যবান সম্পদ ও বহুমুখী প্রতিভাসম্পন্ন ব্যক্তি হিসাবে উল্লেখ করে প্রধানমন্ত্রী বিগত পাঁচ বছরে তাঁর সঙ্গে কাজ করার কথা স্মরণ করেন। প্রধান সচিব শ্রী মিশ্রের কঠোর পরিশ্রমী মানসিকতা, কাজকর্মের প্রতি নিষ্ঠা এবং একজন সরকারি কৃত্যক হিসাবে তাঁর ব্যতিক্রমী কর্মজীবনের প্রশংসা করেন প্রধানমন্ত্রী। প্রশাসনিক কাজকর্মে শ্রী মিশ্রের বিপুল অভিজ্ঞতার কথাও প্রধানমন্ত্রী দৃষ্টান্ত-স্বরূপ উল্লেখ করেন। শ্রী মিশ্রকে এক সুদক্ষ ও অভিজ্ঞ আধিকারিক হিসাবে বর্ণনা করে প্রধানমন্ত্রী বলেন, বিভিন্ন জটিল সমস্যার সমাধানে তিনি তাঁর দক্ষতার নজির রেখেছেন। ভবিষ্যৎ জীবনে তাঁর সফলতা কামনা করি ও শুভেচ্ছা জানাই। ভারতে প্রশাসনিক ক্ষেত্রে তাঁর বিরাট অবদানের জন্য প্রধানমন্ত্রী মুখ্যসচিবকে ধন্যবাদ জ্ঞাপন করেন। এক নতুন ভারত গড়ে তোলার স্বপ্ন বাস্তবায়নের লক্ষ্যে তাঁকে কাজ করার সুযোগ দেওয়ার জন্য শ্রী মিশ্র প্রধানমন্ত্রীকে ধন্যবাদ জানান। প্রধানমন্ত্রীর উন্নয়নমুখী, প্রযুক্তির প্রতি গভীর আগ্রহ ও মানবিক দৃষ্টিভঙ্গীর প্রশংসা করেন তিনি। এক নতুন ভারত গড়ে তোলার লক্ষ্যে সমস্ত সরকারি ব্যবস্থার সঙ্গে যুক্ত সকলকে একজোট হয়ে কাজ করারও আহ্বান জানান শ্রী মিশ্র।
জম্মু ও কাশ্মীর পুনর্গঠন আইন, ২০১৯-এ ৭৩ ও ৭৪ ধারার অধীন আদেশদানের জন্য ভারত সরকারের ১৯৬১-র কার্যনির্বাহী বিধির ১২ সংখ্যক বিধির অধীনে যে প্রস্তাব অনুমোদিত হয়েছিল তাতে কর্মপরবর্তী অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা জম্মু ও কাশ্মীর পুনর্গঠন আইন, ২০১৯-এর ৭৩ ও ৭৪ ধারার আদেশে ভারতের রাষ্ট্রপতির নির্দেশে কর্মপরবর্তী অনুমোদন দিল। সংসদের সুপারিশ অনুযায়ী, ভারতীয় সংবিধানের ৩৭০ অনুচ্ছেদের অধীনে রাষ্ট্রপতি জম্মু ও কাশ্মীর পুনর্গঠন আইন, ২০১৯-এ ঘোষণা ও সম্মতি দেন। সেইমতো, পূর্ববর্তী জম্মু ও কাশ্মীর রাজ্য পুনর্গঠিত হয়েছে ২০১৯-এর ৩১ অক্টোবর নতুন কেন্দ্রশাসিত জম্মু ও কাশ্মীর এবং নতুন কেন্দ্রশাসিত লাদাখ হিসেবে। জম্মু ও কাশ্মীর পুনর্গঠন আইন, ২০১৯ ৩১ অক্টোবর থেকে বলবৎ হওয়ার পর পূর্বতন জম্মু ও কাশ্মীর রাজ্য বিধানসভা সহ জম্মু ও কাশ্মীর কেন্দ্রশাসিত অঞ্চল এবং বিধানসভাহীন লাদাখ কেন্দ্রশাসিত অঞ্চল হিসেবে পুনর্গঠিত হয়। ২০১৮-র ১৯ ডিসেম্বর ভারতীয় সংবিধানের ৩৫৬ ধারা অনুযায়ী তৎকালীন জম্মু ও কাশ্মীর রাজ্যে রাষ্ট্রপতি শাসন জারি হয়েছিল। যেহেতু কেন্দ্রশাসিত অঞ্চলে ৩৫৬ ধারা প্রযোজ্য নয় তাই, ২০১৯-এর ৩১ অক্টোবর রাষ্ট্রপতি শাসন প্রত্যাহার করে নেওয়া হয়। যেহেতু নতুন জম্মু ও কাশ্মীর কেন্দ্রশাসিত অঞ্চলে বিধানসভার অস্তিত্ব নেই, তাই কোনরকম সাংবিধানিক শূণ্যতা এড়াতে পূর্বতন জম্মু-কাশ্মীর রাজ্যের রাজ্যপালের প্রতিবেদন অনুযায়ী জম্মু ও কাশ্মীর পুনর্গঠন আইনের ৭৩ ধারা মতো ২০১৯-এর ৩১ অক্টোবর রাষ্ট্রপতির আদেশ জারি হয়। সেইমতো, জম্মু-কাশ্মীর কেন্দ্রশাসিত অঞ্চলে রাষ্ট্রপতি শাসন বলবৎ হয়। জম্মু ও কাশ্মীর পুনর্গঠন আইন, ২০১৯-এর ৭৪ ধারা অনুযায়ী গত ৩১ অক্টোবর জম্মু ও কাশ্মীর কেন্দ্রশাসিত অঞ্চলের সঞ্চিত নিধি থেকে ব্যয়ের অনুমোদন দেওয়ার জন্য রাষ্ট্রপতি একটি আদেশ জারি করেন। /
পশ্চিমবঙ্গ, মহারাষ্ট্র এবং অন্ধ্রপ্রদেশে নতুন এইম্‌স-এর জন্য অধিকর্তার তিনটি পদ সৃষ্টির প্রস্তাবে অনুমোদন কেন্দ্রীয়মন্ত্রিসভার

অন্ধ্রপ্রদেশের মঙ্গলগিরি, পশ্চিমবঙ্গের কল্যাণী এবং মহারাষ্ট্রের নাগপুরের তিনটি নতুন এইম্‌স-এর ডিরেক্টরঅর্থাৎ, অধিকর্তা পদ সৃষ্টির একটি প্রস্তাব আজ এখানে অনুমোদন লাভ করল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। অধিকর্তাদের পদ তিনটি গঠিত হবে সংশোধন-পূর্ব বেতনক্রম ৮০ হাজার টাকায়। এরসঙ্গে নন-প্র্যাক্টিসিং ভাতাও যুক্ত হবে বলে সিদ্ধান্ত নেওয়া হয়েছে। ১৯৫৬-রএইম্‌স আইনে (যা পরবর্তীকালে সংশোধন করা হয় ২০১২ সালে), প্রতিটি এইম্‌স-এর জন্যএকজন করে মুখ্য প্রশাসনিক আধিকারিক, অর্থাৎ সিইও নিয়োগের সংস্থান রয়েছে।তিনিই সংস্থারডিরেক্টর পদে নিযুক্ত হবেন। এইম্‌স-এর সংস্থা এবং পরিচালন কর্তৃপক্ষের সচিবহিসেবেও কাজ করবেন নিযুক্ত অধিকর্তা। নতুনতিনটি এইম্‌স-এর জন্য অধিকর্তার পদগুলি অনতিবিলম্বেই পূরণ করা হবে বলে সিদ্ধান্তনেওয়া হয়েছে। প্রসঙ্গতউল্লেখ্য, প্রধানমন্ত্রী স্বাস্থ্য সুরক্ষা যোজনার দুটি পৃথক দিক রয়েছে। তার মধ্যেএকটি হল এইম্‌স-এর মতো উন্নতমানের চিকিৎসা এবং চিকিৎসা সংক্রান্ত গবেষণাপ্রতিষ্ঠান গড়ে তোলা এবং অন্যটি হল সরকারি মেডিকেল কলেজ ও প্রতিষ্ঠানগুলির মান আরওউন্নত করে তোলা। এই কর্মসূচির আওতায় এইম্‌স স্থাপিত হয়েছে ভুবনেশ্বর, ভোপাল,রায়পুর, যোধপুর, ঋষিকেশ এবং পাটনায়। অন্যদিকে, রায়বেরিলিতেও একটি এইম্‌স স্থাপনেরকাজ বর্তমানে চলছে।দু’বছর আগে, অর্থাৎ ২০১৫ সালে মহারাষ্ট্রের নাগপুর,পশ্চিমবঙ্গের কল্যাণী এবং অন্ধ্রপ্রদেশের মঙ্গলগিরিতে তিনটি এইম্‌স স্থাপনেরপ্রস্তাবে মঞ্জুরি দেওয়া হয়। অন্যদিকে, ২০১৬-তে ভাতিন্ডা ও গোরখপুর এবং বর্তমানবছরে অসমে এইম্‌স গড়ে তোলার প্রস্তাবে সম্মতি দেওয়া হয়। নাগপুর, কল্যাণী এবংমঙ্গলগিরির তিনটি নতুন এইম্‌স-এর ব্যবহারিক পরিকাঠামো গঠনের কাজে প্রয়োজনীয় সমস্তরকম পদক্ষেপ গ্রহণ করা হয়েছে। /
প্রধানমন্ত্রী সকাশে গোর্খা জনমুক্তি মোর্চার প্রতিনিধিদল

দার্জিলিং-এর সাংসদ শ্রী এস এস আলুওয়ালিয়ার নেতৃত্বে গোর্খা জনমুক্তি মোর্চার সদস্যদের এক প্রতিনিধিদল বৃহস্পতিবার দেখা করলেন প্রধানমন্ত্রী শ্রী নরেন্দ্র মোদীর সঙ্গে। প্রতিনিধিরা তাঁদের বিভিন্ন দাবি-দাওয়া নিয়ে প্রধানমন্ত্রীর সঙ্গে আলোচনা করেন। দাবিগুলি সহানুভূতির সঙ্গে বিবেচনা করার জন্য প্রধানমন্ত্রীকে আবেদনও জানান তাঁরা।
প্রধানমন্ত্রী আবাস যোজনায়মধ্যবিত্ত মানুষদের জন্য ক্রেডিট লিংকড ভর্তুকির অধীনে সুদের ভর্তুকির যোগ্য ঘরেরকার্পেট এলাকা বৃদ্ধিতে অনুমোদন দিল মন্ত্রিসভা

নয়া দিল্লি: ১৬ নভেম্বর: প্রধানমন্ত্রীশ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বৃহস্পতিবার প্রধানমন্ত্রী আবাস যোজনায়(শহুরে) মধ্যবিত্ত গোষ্ঠীর (এম.আই.জি.) জন্য ক্রেডিট লিংকড ভর্তুকি প্রকল্পের(সি.এল.এস.এস.) অধীনে সুদের ভর্তুকির যোগ্য ঘরের কার্পেট এলাকা বৃদ্ধিতে অনুমোদনদিল| প্রকল্পের সুযোগ, আওতা ও প্রসার আরও বৃদ্ধির জন্যমন্ত্রিসভা নিম্নলিখিত বিষয়ের অনুমোদন দিয়েছে: (১) সি.এল.এস.এস.-এর এম.আই.জি.-ওয়ান পর্যায়ের কার্পেটএলাকা বর্তমানের ৯০ বর্গমিটার থেকে বৃদ্ধি হয়ে ১২০ বর্গমিটার পর্যন্ত হচ্ছে এবংসি.এল.এস.এস.-এর এম.জি.আই.-টু পর্যায়ের কার্পেট এলাকা বর্তমানের ১১০ বর্গমিটারথেকে বেড়ে গিয়ে ১৫০ বর্গমিটার পর্যন্ত হচ্ছে; এবং (২) উপরের এই পরিবর্তন কার্যকর হচ্ছে ০১.০১.২০১৭ থেকেঅর্থাত যেদিন থেকে এম.আই.জি. ’র জন্য সি.এল.এস.এস. কার্যকর হয়েছে| এম.আই.জি. ’ রজন্য সি.এল.এস.এস. হচ্ছে শহুরে আবাসন ঘাটতি মেটানোর জন্য একটি সক্রিয় পদক্ষেপ|তাছাড়া মধ্যবিত্ত মানুষদের সুদ ভর্তুকি প্রকল্প গ্রহণে সক্ষম করে তুলতে এটি একটিঅগ্রগামী পদক্ষেপ| এম.আই.জি. ’ রজন্য সি.এল.এস.এস. ’ র দুটি আয়ের পর্যায় রয়েছে, যেমন ছয়লক্ষ এক টাকা থেকে বারো লক্ষ টাকা পর্যন্ত (এম.আই.জি.-ওয়ান) এবং বারো লক্ষ এক টাকাথেকে আঠারো লক্ষ টাকা পর্যন্ত বার্ষিক আয়| সর্বোচ্চ ঋণ মেয়াদ ২০ বছর বা আসলমেয়াদের মধ্যে যা কম হবে তার ওপর ৯% করে এন.পি.ভি. করে সুদের ভর্তুকি হিসেব করাহবে| নয় লক্ষ অথবা ১২ লক্ষ টাকার বেশি গৃহ ঋণ হবে ভর্তুকিহীন হারে| এম.আই.জি. ’ রজন্য সি.এল.এস.এস. কার্যকর থাকবে ৩১.03.২০১৯ পর্যন্ত| প্রভাব
ভারতীয় যুব সম্প্রদায়ের বিজ্ঞান ও প্রযুক্তির প্রতি যথেষ্ট উৎসাহ :  প্রধানমন্ত্রী

‘মন কি বাত ২.০’-র নবম পর্বে প্রধানমন্ত্রী শ্রী নরেন্দ্র মোদী বলেন, আমাদের দেশের যুবসম্প্রদায়ের মধ্যে বিজ্ঞান এবং প্রযুক্তি-র প্রতি আকর্ষণ ক্রমবর্ধমান। তাঁদের উৎসাহের প্রশংসা করে তিনি বলেন, “‘চন্দ্রায়ন-২’-এর উৎক্ষেপণের সময় আমি যখন বেঙ্গালুরুতে ছিলাম তখন সেখানে উপস্থিত বাচ্চাদের মধ্যে অফুরন্ত উৎসাহ দেখেছি। তাদের চোখে-মুখে ঘুমের কোন নামগন্ধ ছিলনা। পুরো রাত ওরা একরকম প্রায় জেগেই ছিল। ওদের মধ্যে বিজ্ঞান, প্রযুক্তি এবং উদ্ভাবন নিয়ে যে উৎসাহ দেখেছি তা আমি কখনো ভুলবোনা”। মন কি বাত অনুষ্ঠানে তাঁর চিন্তাভাবনা ভাগ করে নেওয়ার সময় প্রধানমন্ত্রী বলেন, অল্পবয়সী ছেলেমেয়ে ও যুবসম্প্রদায়ের এই উৎসাহের আরো শ্রীবৃদ্ধি ঘটাতে, ওদের এই বিজ্ঞান মনস্কতা আরও এগিয়ে নিয়ে যেতে নতুন একটি ব্যবস্থা নেওয়া হয়েছে। শ্রীহরিকোটা থেকে রকেট উৎক্ষেপণকে এখন সামনে বসে দেখতে পাওয়া যাবে। অতি সম্প্রতি এটা সকলের জন্য খুলে দেওয়া হয়েছে। ইসরোর ওয়েবসাইটে দেওয়া লিংক-এর মাধ্যমে অনলাইন বুকিংও করা যাবে। তিনি সব বিদ্যালয়ের প্রিন্সিপাল ও শিক্ষকদের আগামীদিনে এই সুযোগের সদ্ব্যবহার করতে অনুরোধ করেন । এই প্রসঙ্গে তিনি ইসরোর ‘যুবিকা’ কার্যক্রমের প্রশংসা করেন যেটি যুবসম্প্রদায়কে বিজ্ঞানের সঙ্গে যুক্ত করেছে। 20১৯-এ এই কর্মসূচি স্কুলের ছাত্রছাত্রী-দের জন্য শুরু করা হয়েছিল। ‘যুবিকা’ অর্থাৎ যুব বিজ্ঞানী কার্যক্রম। এই কার্যক্রম ‘জয় জওয়ান, জয় কিষান, জয় বিজ্ঞান, জয় অনুসন্ধান’-এর অনুসারী। প্রধানমন্ত্রী যুব সম্প্রদায়কে www.yuvika.isro.gov.in -এই ওয়েবসাইটের মাধ্যমে ওই কর্মসূচীতে যোগদান করার আহ্বান জানিয়েছেন। প্রধানমন্ত্রী সিএসআইআর এবং ভারতীয় পেট্রোলিয়াম প্রতিষ্ঠানের বিজ্ঞানীদের উদ্যোগের প্রশংসা করেন, যারা জৈব জ্বালানীর সাহায্যে বিমান চালানোর প্রযুক্তি উদ্ভাবন করেছেন। তিনি বলেন, এর ফলে ‘মেক ইন ইন্ডিয়া’ উদ্যোগ শক্তিশালী হল। লেহ্‌ অঞ্চলের ‘কুশোক বাকুলা রিম্পোচি’ এয়ারপোর্ট থেকে ভারতীয় বায়ুসেনার বিমান AN 32 যখন উড়ে গেল তখন এক নতুন ইতিহাস তৈরি হলো। এই বিমানে মিশ্রিত জ্বালানীর 10 শতাংশ দেশে তৈরি করা হয়েছিল। এমনটা প্রথমবার হলো যে দুটি ইঞ্জিনেই এই মিশ্রণের ব্যবহার করা হয়েছে। বিমানে ব্যবহৃত এই জৈব জ্বালানী, যে সব গাছের তেল রান্নার কাজে ব্যবহার হয় না, সেগুলি থেকে তৈরি। এই তেল ভারতের বিভিন্ন আদিবাসী এলাকা থেকে কেনা যায়। এই প্রচেষ্টার ফলে শুধু কার্বন নির্গমণ কম হবে তাই নয়, অপরিশোধিত তেলের ক্ষেত্রে আমদানির উপর ভারতের নির্ভরতা কমবে।
প্রধানমন্ত্রীর কিরঘিজ প্রজাতন্ত্র সফরকালে নথিপত্র বিনিময় সংক্রান্ত তালিকা

ক্রমিক সংখ্যা ঘোষণাপত্র / চুক্তি / সমঝোতাপত্র ১ ভারত ও কিরঘিজ প্রজাতন্ত্রের মধ্যে কৌশলগত অংশীদারিত্ব নিয়ে যৌথ ঘোষণাপত্র। ২ ভারত ও কিরঘিজ প্রজাতন্ত্রের মধ্যে পাঁচ বছর (২০১৯ – ২৪) মেয়াদী বাণিজ্য ও অর্থনৈতিক সহযোগিতা সংক্রান্ত পরিকল্পনা প্রণয়ন। ৩ ভারত ও কিরঘিজ প্রজাতন্ত্রের মধ্যে দ্বিপাক্ষিক বিনিয়োগ চুক্তি। ৪ ভারতের জাতীয় নিরাপত্তা পরিষদ সচিবালয় এবং কিরঘিজ প্রজাতন্ত্রের নিরাপত্তা পরিষদের মধ্যে সহযোগিতার লক্ষ্যে সমঝোতাপত্র। ৫ ভারত ও কিরঘিজ প্রজাতন্ত্রের মধ্যে দ্বৈতকর পরিহার চুক্তি ক্ষেত্রে ২৬ নম্বর ধারার সংশোধন। ৬ স্বাস্থ্য ক্ষেত্রে সহযোগিতা বিষয়ক সমঝোতাপত্র। ৭ ডিআরডিও এবং কিরঘিজ ইন্ডিয়া মাউন্টেন বায়োমেডিকেল রিসার্চ সেন্টারের মধ্যে সমঝোতাপত্র। ৮ ভারতের জাতীয় নিরাপত্তা বাহিনী এবং কিরঘিজ প্রজাতন্ত্রের সশস্ত্র বাহিনীর জাতীয় নিরাপত্তা বিভাগের মধ্যে সহযোগিতা গড়ে তুলতে সমঝোতাপত্র। ৯ ভারতের ন্যাশনাল ডিফেন্স অ্যাকাডেমি এবং কিরঘিজ প্রজাতন্ত্রের সেনা প্রতিষ্ঠানের মধ্যে সহযোগিতা বাড়াতে সমঝোতাপত্র। ১০ ভারতীয় সেনাবাহিনীর হাই অলটিটিউড ওয়্যারফেয়ার স্কুল (গুলমার্গ) এবং কিরঘিজ প্রজাতন্ত্রের সেনাবাহিনীর জয়েন্ট মাউন্টেন ট্রেনিং সেন্টারের মধ্যে সহযোগিতার লক্ষ্যে সমঝোতাপত্র। ১১ ভারতের এক্সিম ব্যাঙ্ক এবং কিরঘিজ প্রজাতন্ত্রের বিনিয়োগ প্রসার ও সুরক্ষা এজেন্সির মধ্যে সমঝোতাপত্র। ১২ ভারত ও কিরঘিজ প্রজাতন্ত্রের মধ্যে তথ্য ও যোগাযোগ প্রযুক্তি ক্ষেত্রে সহযোগিতার লক্ষ্যে সমঝোতাপত্র। ১৩ ভারতের উপভোক্তা বিষয়ক মন্ত্রক কিরঘিজ প্রজাতন্ত্রের অর্থ মন্ত্রকের মধ্যে বৈধ পরিমাপন ক্ষেত্রে সহযোগিতার লক্ষ্যে সমঝোতাপত্র। ১৪ ভারতের রিসার্চ অ্যান্ড ইনফরমেশন সিস্টেম ফর ডেভেলপিং কান্ট্রিজ এবং কিরঘিজ প্রজাতন্ত্রের ন্যাশনাল ইন্সটিটিউট অফ স্ট্র্যাটেজিক স্টাডিজের মধ্যে সমঝোতাপত্র। ১৫ হিমাচল প্রদেশের ওয়াই এস পারমার উদ্যান পালন ও অরণ্য বিশ্ববিদ্যালয় এবং কিরঘিজস্তানের জাতীয় ভূ-সম্বন্ধীয় কার্যপরিচালনা বিশ্ববিদ্যালয়ের মধ্যে সমঝোতাপত্র।